বাংলাদেশে শিক্ষার নামে প্রচন্ড কুশিক্ষা দেয়া হচ্ছে।এবং সেটি বেশী ইতিহাস চর্চায়। সেটি করা হয়েছে মুজিবের ন্যায় দেশ ও ইসলামের এক নৃশংস শত্রুকে মহামান্য করতে। একাত্তরের প্রকৃত সত্যকে ষড়যন্ত্র মূলক ভাবে গোপন করা হয়েছে। একাত্তরের চেতনা ও স্বাধীনতা যুদ্ধের নামে যে প্রচন্ড মিথ্যাচারকে প্রতিষ্ঠা দেয়া হয়েছে তার ভিত্তিতেই কে শত্রু আর কে বন্ধু সেটিও কৃত্রিম ভাবে ছাত্রদের মগজে বদ্ধমূল করা হয়েছে। সে মিথ্যার ভিত্তিতেই ইসলামপন্থিদের ফাঁসিতে চড়ানোর ষড়যন্ত্র হচ্ছে। আব্দুল কাদের মোল্লার মত একজন নিরীহ ও নির্দোষ মানুষ তো সে মিথ্যাচারেরই শিকার। সরকারি খরচে হাজার হাজার ছাত্রছাত্রীকে শাহবাগে খাড়া করা হয়েছে, তাদের দিয়ে আব্দুল কাদের মোল্লার ফাঁসির দাবীও উঠানো হয়েছে। আর আদালতকে দিয়ে সে দাবী বাস্তবায়নও করানো হযেছে। একাত্তরের অপরাধ ও প্রকৃত অপরাধীদের নিয়ে তাদের মাথা ব্যাথা নেই। তাদের এজেন্ডা একাত্তরকে অজুহাত বানিয়ে ইসলামের পক্ষের শক্তিকে নির্মূল করা। যুদ্ধ শুরু হলে সেখানে লাশ তো পড়বেই। যুদ্ধের তো সেটাই রীতি। বড় অপরাধী তো সেই ব্যক্তি যে যুদ্ধ ডেকে আনে। তাই যুদ্ধাপরাধের বিচার হতে হলে বিচার হতে হবে মুজিবের। কারণ সেই যুদ্ধ ডেকে এনেছিল। পূর্ব পাকিস্তানে পাকিস্তান সেনাবাহিনীর অবস্থান শুধু একাত্তরে নয়, তার আগেও ২৩ বছর যাবত ছিল। বাঙালী নির্মূলে বা বাঙালী রমনীদের ধর্ষণে তাদের আগ্রহ থাকলে সে কাজ ১৯৭১ থেকে নয় তো তাদের ১৯৪৭ সাল থেকে শুরু করতো। অথচ আওয়ামী বাকশালীদের পক্ষ লাগাতর বলা হয়, বাঙালী নির্মূল ও বাঙালী রমনীদের ধর্ষন ছিল পাকিস্তান আর্মির লক্ষ্য। অথচ সত্য হলো, একাত্তরের আগে সেনাবাহিনী কোন জনপদে যায়নি। প্রয়োজনও পড়েনি। কারণ, একাত্তরের আগে হামলা হয়নি পাকিস্তানের সংহতির উপর।